
HOTĂRÂRE 
[bookmark: _Hlk16494082]privind repartizarea unor locuințe rămase vacante, destinate
închirierii tinerilor specialiști din sănătate

Consiliul Judeţean Bistriţa-Năsăud, întrunit în şedinţă ordinară, în data       30.10.2019, în prezența a 30 de consilieri judeţeni,

	Având în vedere:
· Referatul de aprobare nr.IX/22137 din 18.10.2019 al Preşedintelui Consiliului Judeţean Bistriţa-Năsăud;
· raportul comun nr.II/22139  din 18.10.2019 al Direcției economice și Direcției administrație locală din cadrul Consiliului Judeţean Bistriţa-Năsăud;
· Raportul Comisiei de analiză a cererilor pentru închirierea locuințelor tinerilor specialiști din sănătate nr.IIC/21484  din  10.10.2019;
· solicitarea domnului dr. Pop Ștefan înregistată la Consiliul Județean Bistrița-Năsăud nr.18483 din 06.09.2019 privind rezilierea contractului de închiriere nr.7619 din 23.04.2019;
· prevederile art.8 alin.(6) din  Legea nr. 152/1998 privind înfiinţarea Agenţiei Naţionale pentru Locuinţe, republicată cu modificările și completările ulterioare.
· [bookmark: _Hlk22028066]prevederile Hotărârii Consiliului Județean Bistrița-Năsăud nr.105/2018 pentru aprobarea Regulamentului privind cadrul, modalitatea de analiză și soluționare a cererilor de repartizare a locuințelor construite de Agenția Națională pentru Locuințe, destinate închirierii tinerilor specialiști din sănătate, administrarea, exploatarea și închirierea acestora;
· [bookmark: _Hlk16512540]prevederile Hotărârii Consiliului Județean Bistrița-Năsăud nr.41/2019 privind aprobarea Listei de prioritate pentru repartizarea locuințelor A.N.L. tinerilor specialiști din sănătate în anul 2019;
· [bookmark: _Hlk16512638]prevederile Hotărârii Consiliului Județean Bistrița-Năsăud nr.55/2019 privind aprobarea Listei de repartizare a locuințelor destinate închirierii tinerilor specialiști din sănătate, rămase vacante;
· avizul nr.IA/23144 din 29.10.2019 al Comisiei de administrație;
· avizul nr.IA/23155 din 29.10.2019 al Comisiei de cultură;
-  avizul nr.IA/23184 din 29.10.2019 al Comisiei economice.

În temeiul prevederilor art.173 alin.(1) lit.d), alin.(5) lit.c), art.182 alin.(1) coroborat cu art.139 alin.(6) și art.196 alin.(1) lit.a) din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

HOTĂRĂŞTE:

Art.1 (1) Se aprobă repartizarea unor locuințe destinate închirierii tinerilor specialiști din sănătate, rămase vacante, situate în Municipiul Bistrița, strada Prundului nr.16D, conform Anexei care face parte integrantă din prezenta hotărâre.  
       (2) Contractele de închiriere se vor încheia începând cu data de 01.11.2019.
Art.2  La data intrării în vigoare a prezentei hotărâri, se abrogă pct.4 din Anexa la Hotărârea Consiliului Județean Bistrița-Năsăud nr.55/2019 privind aprobarea Listei de repartizare a locuințelor destinate închirierii tinerilor specialiști din sănătate.
Art.3 Prezenta hotărâre a fost adoptată cu un număr de 29 voturi „pentru” și 1 „abținere”.
        Art.4 Prezenta hotărâre se aduce la cunoștință publică prin afișare la sediul Consiliului Județean Bistrița-Năsăud și publicare pe site-ul instituției www.portalbn.ro.
Art.5 Cu ducerea la îndeplinire a prevederilor prezentei hotărâri se încredințează Direcția economică.
	Art.6 Prezenta hotărâre se comunică de către Serviciul juridic cu:
	    - Direcția economică;
            - Direcția de Sănătate Publică Bistrița-Năsăud;
            - Instituția Prefectului - județul Bistrița-Năsăud.
              

      PREŞEDINTE,                                  Contrasemnează:
      EMIL RADU MOLDOVAN    SECRETARUL GENERAL AL JUDEȚULUI,
                                                                            MICA OPREA

